কেট আপটন
ক্যাথেরিন এলিজাবেথ "কেট" আপটন (ইংরেজি: Katherine Elizabeth "Kate" Upton) (জন্ম জুন ১০, ১৯৯২) একজন মার্কিন মডেল ও অভিনেত্রী যিনি স্পোর্টস ইলাস্ট্রেটেড সাঁতারের পোশাক সংখ্যায় উপস্থিতির জন্য পরিচিত। ২০১১ সালে ম্যাগাজিনে তার প্রথম উপস্থিতির পর তিনি রুকি অব দ্য ইয়ার উপাধি লাভ করেন এবং ২০১২ ও ২০১৩ সালের সংখ্যায় তিনি প্রচ্ছদ মডেল ছিলেন। তিনি ভ্যানিটি ফেয়ারের শততম বার্ষিকীর প্রচ্ছদের বিষয়বস্তুও ছিলেন। এছাড়াও আপটন ব্যবসাসফল চলচ্চিত্র টাওয়ার হাইস্ট (২০১১) ও দ্য আদার ওম্যান (২০১৪) এ অভিনয় করেছেন।